Tentoraz sme úplne rezignovali na kategorizovanie správ z digitálnych svetov do podskupín, lebo správy sú pestré a rôznorodé. Veď posúďte sami.
Hodiniek Apple Watch sa behom troch mesiacov predali tri milióny kusov.
Pooh alias Daniel Dočekal radí: ako po novom získam prehľad o fanúšikoch mojej facebookovej stránky?
Keď sme už pri tom facebooku, hejtovanie cez sociálne siete je obľúbenou disciplínou zbabelcov, a práve to si všíma nová kampaň "Povedz mi to do očí".
Prednedávnom sme mali na blogu úspešný článok o rozšíreniach pre Chrome. Tu je text o zaujímavých extenziách pre viacero typov browserov, určených pre sociálne médiá.
Automaticky pilotované autá od Google síce mávajú havárie, ale nie je to nič dramatické, hovoria štatistiky.
BBC zvažuje prevedenie svojho spravodajského kanála do čisto online podoby.
Dvaja gigantickí roboti sa stretnú v prvom medzinárodnom súboji.
Prečítajte si opravu piatich najrozšírenejších mýtov o nabíjaní telefónov. A jednu pravdu.
Turing phone nie je len smartfón so zaujímavým dizajnom, ale začiatok éry naozaj bezpečných telefónov, dôkladne šifrujúcich dáta. Sú navyše vyrobené z liquidmorphia, pevnejšieho než oceľ.
Virtuálne okuliare pre Samsung Galaxy a Galaxy Edge prichádzajú na Slovnesko. Viete, koľko budú stáť?
Jedným z projektov vizionára Elona Muska je dopravný prostriedok Hyperloop, teda kapsule, pohybujúce sa vo vákuovej trubici. Zdá sa však, že tento spôsob dopravy je vhodnejší pre Mars ako pre Zem. Ale možno aj o to ide.
Pekná hipsterská hračka Lumenati alebo ako si v okamihu zmeniť iPhone na 8mm filmovú kameru.
Vraj lacné notebooky sa kazia. Google tvrdí, že tristodolárový notebook môže byť pekný aj kvalitný. Alebo je nový Chromebook skôr dvojitý tablet? Každopádne – takúto vec človek chce mať v ruke a vyskúšať. Prečítajte si test.
Ak vás zaujímajú virtuálne meny ako bitcoin, tu je rozhovor s finančným expertom práve o nich.
A na záver jedna smutná správa: Prezident spoločnosti Nintendo Satoru Iwata zomrel ako 55-ročný.
Marian Jaslovský, Mindshare Slovakia